न्यूज़ डेस्क : युपी के अमरोहा जिले के गौतम नगर का नाम अब बदल कर 'इस्लाम नगर' लिखा जाने लगा है. मीडिया रिपोर्ट्स की माने तो इस बजह के कारण वहां रहने वाले 1500 दलित खौफ के साये में जी रहे हैं. बताया जा रहा है कि अमरोहा जिले में 42 फीसदी आबादी मुसलमानों की और 21 फीसदी दलितों की हैं.

अमरोहा का एक इलाका आजादी के पहले से ही 'गौतम नगर' के नाम से जाना जाता रहा है. पर अब धीरे-धीरे इस इलाके के दुकानों में 'इस्लाम नगर' का पता लिखा जाने लगा है. जिसके बाद से इलाके के दलितों में खौफ का साया छाया हुआ है. यहां रहन वाले ज्यादातर दलित छोटे-मोटे काम कर अपना जीवन गुजर बसर करते हैं. मीडिया में चल रहे खबरों के अनुसार गौतम नगर एक छोटा-सा बाजार है जिसमें करीब 50 दुकानें हैं. जिसमे से 20-25 दुकानों पर लगे बोर्ड में नया पता लिख दिया गया है. पुराने लिखे पता पर काला पेंट कर उसपर नया पता इस्लाम नगर नौगांवां सादात लिख दिया गया है.

जिसके बाद से वहां करीब दो हफ्तों से तनाव की स्थिति बनी हुई है. वहां के कुछ लोगों ने बताया कि 'हमने पुलिस को कुछ दिनों पहले इस बारे में लिखित शिकायत दी है, लेकिन इस बारे में कोई कार्रवाई नहीं की गई है.'एक और व्यक्ति ने मीडिया को बताया कि 'मैं तो जन्म से ही यही रह रहा हूं. मेरे तमाम कागजात जैसे आधार कार्ड, वोटर कार्ड आदि सब पर पते के रूप में गौतम नगर ही लिखा हुआ है. हमारे पास अब कोई विकल्प नहीं दिख रहा है कि हम यह इलाका छोड़कर कहीं और चले जाएं.'

यूपी पुलिस अभी मामले की जांच कर रही है. स्थानीए पुलिस ने कहा कि हमें इस बाबत 29 जनवरी को शिकायत मिली है और हम मामले की जांच कर रहे हैं. जांच पूरी होने के बाद इस पर कार्रवाई की जाएगी.

Dailyhunt

Disclaimer: This story is auto-aggregated by a computer program and has not been created or edited by Dailyhunt. Publisher: Daily UP News